Beurtkrag weer toegepas: Só lyk vooruitsig | Maroela Media
Eskom het aangekondig beurtkrag gaan van Donderdag 08:00 weer toegepas word.
Volgens die kragvoorsiener sal fase 2-beurtkrag tot 22:00 toegepas word. Dit is weens die vertraging met die indiensstelling van vyf opwekkingseenhede asook vier eenhede wat onbeplande onderbrekings laas nag en vanoggend ondergaan het.
Vier eenhede het sedert Woensdag by die Kriel-, Tutuka- en Kendal-kragsentrale uitgeskop. Eskom sê daar is vertragings om twee opwekkingseenhede by die Tutuka-kragsentrale weer in diens te stel, asook 'n eenheid elk by die Duvha-, Matimba- en Kusile-kragsentrale.
Die onbeplande onderbrekings het 2 000 MW beloop en die instel van beurtkrag sal Eskom help om aan die stygende vraag na krag te voldoen terwyl daar gewerk word om die onbeplande onderbrekings te herstel.
Die moontlikheid is groot dat fase 2-beurtkrag teen die aand na fase 3 kan skuif.
"Die druk op die kragnetwerk kan dalk regdeur die naweek voortduur."
Die kragvoorsiener het 'n beroep op verbruikers gedoen om elektrisiteit spaarsamig te gebruik en hom by te staan om die vraag te verminder.
Eskom sê hy sal verbruikers in kennis stel indien daar wesenlike veranderinge in die vraag na krag of die druk op die kragnetwerk is.
Sorry eh. You misunderstood. STAGE 2, not LEVEL 2…
Same old, same old. Dit sal seker nooit eindig nie.
Wat 'n spul patete! Het al die tyd in die wêreld gehad om behoorlike instandhouding te doen toe die vraag baie laag was gedurende die Vlak 5 inperking. Maar, omdat die trein meer as 47% oor staff is het die klomp glo nie geld nie. En die salarisse van hierdie mense is om van te droom! Gaan kyk maar by die kragsentrales waarmee ry die werknemers.
30 jaar terug was dit Dutsun 120Y's en Volla's. Vandag is dit Porsche en peper duur bakkies! Baie het sommer twee smart karre!
Ou De Ruyter is net so diep in die ANC se sakke soos al die ander. Met hom daar het net mooi niks verander nie want dis eintlik die vakbonde en ANC wat Eskom beheer.